S-524/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september 2017, á hendur D-kk-þgf E-kk-þgf, kt. 000000-0000, óstaðsettur í hús í Reykjavík, fyrir eftirtalin brot:

I.

Þjófnaði, með því að hafa:

1. Sunnudaginn 26. febrúar 2017, í verslun Bónuss, Laugavegi 59, Reykjavík, stolið matvörum, samtals að verðmæti kr. 13.822.

2. Sunnudaginn 26. febrúar 2017, í verslun Cintamani, Bankastræti 7, Reykjavík, stolið úlpu, að verðmæti kr. 69.990.

Teljast brot þessi varða við 244. gr. almennra hegningarlaga nr. 19/1940.

II.

Fíkniefna- og vopnalagabrot, með því að hafa aðfaranótt þriðjudagsins 7. febrúar 2017 á almannafæri, í Bankastræti í Reykjavík, haft í vörslum sínum 0,10 g af amfetamíni og hníf, sem lögreglumenn fundu við leit á ákærða.

Telst þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og 1. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 0,10 g af amfetamíni með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á hníf, sem hald var lagt á, samkvæmt 1. mgr. 37. gr. vopnalaga nr. 16/1998.

Ákærði krefst vægustu refsingar sem lög leyfa.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í ágúst 1980. Með dómi Héraðsdóms Reykjavíkur, uppkveðnum 19. janúar 2017, var ákærði sakfelldur fyrir brot gegn almennum hegningarlögum sem og brot gegn umferðar- og fíkniefnalögum. Var hann dæmdur til að sæta fangelsi í tíu mánuði og var refsingin skilorðsbundin til tveggja ára. Með brotum þeim sem ákærði er sakfelldur fyrir í þessu máli hefur hann rofið skilorð framangreinds dóms. Ber nú að dæma skilorðsdóminn upp og er ákærða dæmd refsing í einu lagi, sbr. 60. gr. almennra hegningarlaga nr. 19/1940.

Með hliðsjón af framangreindu, sakarefni málsins og greiðri játningu ákærða þykir refsing ákærða hæfilega ákveðin fangelsi í 11 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 0,10 g af amfetamíni og hnífur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef J-kk-ef lögmanns, 105.400 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-kk-nf E-kk-nf, sæti fangelsi í 11 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 0,10 g af amfetamíni og hnífur.

Ákærði greiði málsvarnarþóknun skipaðs verjanda síns, B-kk-ef J-kk-ef lögmanns, 105.400 krónur.

L-kvk-nf R-kvk-nf S-kvk-nf